Publication: Magyar Közlöny
Issue: MK-2006-162 (Year: 2006, Number: 162)
Era: 2004-2010
Section: Az Alkotmánybíróság témával kapcsolatos 60/1994. (XII. 24.) AB határozatát idézve a bizottság kifejtette, hogy
Paragraph Index: 914

Az Alkotmánybíróság témával kapcsolatos 60/1994. (XII. 24.) AB határozatát idézve a bizottság kifejtette, hogy „a törvények egyes rendelkezései tekintetében külön-külön igazolhatónak kell lennie, hogy a személyes adatokkal való saját rendelkezés jogának szükséges, alkalmas és arányos korlátozásról van szó. Meg kell felelniük a törvényeknek a jogbiztonság követelményének is. Ezt általános jogpolitikai célok – mint a múlt megismerése, politikai visszaélések megelõzése, a közélet tisztasága – nem helyettesíthetik”. Érdemes felidézni, hogy a bizottság milyen – a mai napig érvényes – következtetést vont le az akkor tervezett új szabályozássokkal összefüggésben. „1994-ben az Alkotmánybíróság mind a politikusok átvilágításával, mind a politikai rendõrségi és más titkosszolgálatok fennmaradt nyilvántartásaival kapcsolatban olyan követelményeket állapított meg, amelyek konszolidált jogállami körülmények között, a lusztráció eredeti céljaitól teljesen függetlenül is érvényesek: biztosítani rendelte a titkos információgyûjtéssel érintettek információs önrendelkezési jogát, másrészt a politikai közszereplõk múltjára vonatkozó bizonyos adatok nyilvánosságát. Ezek továbbra is érvényes alkotmányossági feltételek. Mindkettõ konkrét szabályozásához a személyes adatok védelméhez való alkotmányos jogot és a nyilvánosságra hozásukat indokoló alkotmányos érdeket kell egymással szemben mérlegelni. A mérlegelésnek egységes kritériumokon nyugvó mércéhez kell vezetnie. A „közérdek”, „a demokratikus államélet tisztaságának elõmozdítása” (1994), „a demokratikus közélet tisztaságának elõmozdítása”, „a személyes és közérdekû adatokkal való politikai célú visszaélések megelõzése”, „az elmúlt rendszer valódi történelmének megismerése”, „az áldozatok információs kárpótlása” (2002) természetesen nem lehet az alkotmányosság megítélésének mércéje. Ezek jogpolitikai célok, amelyek megvalósításában a törvényhozó mozgástere viszonylag széles. Ám a törvények egyes rendelkezései tekintetében külön-külön igazolni kell, hogy szükséges, alkalmas és arányos jogkorlátozásról van szó. Meg kell felelniük a törvényeknek a jogbiztonság követelményének is.” Figyelemmel az alkotmányossági követelményekre a törvényjavaslattal kapcsolatos észrevételeim a következõk: 1/ Az adatvédelem követelményeinek is megfelel, ezért egyetértek a módosítás fõ irányával, azzal, hogy a levéltárban található iratokból a megfigyeltek és a harmadik személyek szinte korlátlanul megismerhessék az iratokban szereplõ, velük kapcsolatba hozható személyes adatokat, a személyes érintkezéseikrõl szóló adatokat, és egyéb hivatalos iratokat. A tervezet 1. §-a az információs önrendelkezési jog érvényesülése szempontjából támogatandó olyan rendelkezést tartalmaz, amely például lehetõvé teszi, hogy a megfigyelt megismerhesse: az egykori állambiztonsági szolgálatok milyen befolyással voltak életére. Miközben a tervezet a 2003-ban kiadott ajánlás elsõ pontjának részben eleget tesz, amennyiben kibõvíti az érintett által megismerhetõ iratokat, ugyanakkor – a hatályos törvény 3. § (2) bekezdésének módosításával – megszünteti a megfigyelt azon jogát, hogy a vele kapcsolatba hozható hálózati személyek és hivatásos alkalmazottak személyét (adatait) megismerhesse.

Source: https://magyarkozlony.hu/hivatalos-lapok/8d84d09a422734829a809ca17d0e2bc7a9618071/dokumentumok/bc659edd643603e456e0b6ea48da97468fc77958/letoltes